EkBass/fiwiki-20250220-pages-articles huggingface dataset:
The Poet II

The Poet II on yhdysvaltalaisen laulaja, lauluntekijä, muusikko, sovittaja ja tuottaja Bobby Womackin studioalbumi vuodelta 1984. Levy-yhtiö on Beverly Glen Music. Vierailijoina albumilla ovat laulaja Patti LaBelle, Womack and Womack -duosta laulaja Cecil Womack (Elektra/Asylum Recordsin artisti) , kosketinsoittaja Michael Wycoff (RCA Records), puhallinsoittaja Wilton Felder (MCA Records Inc) sekä kitaristi George Benson (Warner Bros. Records). Levyn päätöskappaleella on ote Martin Luther Kingin vuonna 1963 pitämästä kuuluisasta puheesta "I Have a Dream". Sen ja muun King-materiaalin © Martin Luther King, Jr., Joan Daviesin luvalla. Tämän albumin jälkeen Womack siirtyi riidan saattelemana Otis Smithin Beverly Glen -merkiltä isommalle MCA-yhtiölle ja teki sille albumin So Many Rivers (MCA 252 327-1) vuonna 1985. Samana vuonna Smith julkaisi Womackin Poet-sessioista ylijääneitä kappaleita albumilla Someday We’ll All Be Free (Beverly Glen BG 10006). Sillä on yksi sama kappale kuin tällä Poet II -albumilla, nimittäin "I Wish I Had Someone to Go Home to". == Kappaleet == Kappaleet ovat Bobby Womackin sovittamia sekä hänen ja Jim Fordin tekemiä, ellei toisin ole mainittu. == Muusikot == * Dorothy Ashby – harppu * Paulinho DaCosta – lyömäsoittimet * James E. Gadson – rummut, taustalaulu * Rusty Hamilton – syntetisaattori, huuliharppu * Fred Johnson – DMX-sähkörummut * Patti LaBelle – laulu (kappaleilla 1–3) * Denzil "Broadway" Miller – syntetisaattori * Cecil Womack – laulu * Michael Wycoff – kosketinsoittimet Kitarat: * George Benson (kappaleella 3) * Robert Palmer * Courtney Sappington * David Shields (bassokitara) * David T. Walker * Bobby Womack (rytmi- ja soolokitara) Taustalaulu: * Kathy Bloxson * Valentinos eli Womack Brothers: ** Bobby Womack ** Cecil Womack ** Curtis Womack ** Friendly Womack ** Regina Womack * The Waters Puhallinsoittajat: * Wilton Felder (kappaleella 3) * Thurmon Green * Fernando Harkless (1 ja 7) * Harry Kim * Sidney Mulgrovw * Fred Wesley Jousisovitukset kappaleilla 2 ja 5 on tehnyt Dave Bloomberg. == Studiohenkilöstö == * tuottajat: Bobby Womack, Andrew Oldham, James E. Gadson * miksaaja: Barney Perkins (kappaleilla 1–3, 5, 6, 8) * vastaava tuottaja: Otis Smith Apulaisäänittäjät: * Tim Dennen * Roger Dollarhyde * Carl Protho == Kiitokset == Jody Klein, Iris Keitel, laulunkirjoittajakumppani Jim Ford, vaimo Regina Womack, pojat Bobby Truth Womack ja Vincent Womack, Paul ja Maches, Judge Leetham sekä Martin Luther King. == Uudelleenjulkaisut == Vuonna 1994 albumi on julkaistu Yhdistyneessä kuningaskunnassa CD-levynä Charly Soul -sarjassa luettelotunnuksella CPCD 8055. Lisensoija on Charly International APS Charly Holdings Inc:n suostumuksella. Levy-yhtiön osoite on ollut Charly Records Ltd, 156–166 Ilderton Road, London SE15 1NT. Äänitekniikkana on käytetty CEDAR-entisöintiä. CEDAR on CEDAR Audio Ltd:n rekisteröity tavaramerkki. == Lähteet == * Bobby Womack: The Poet II (Charly Soul CPCD 8055) 1994 === Viitteet === == Aiheesta muualla == * Luokka:Vuoden 1984 albumit Luokka:Yhdysvaltalaiset soulalbumit
Sauli Väisänen

Sauli Aapo Kasperi Väisänensvenskfotboll.se (s. 5. kesäkuuta 1994 Helsinki) on suomalainen jalkapalloilija, joka edustaa Veikkausliigassa pelaavaa Tampereen Ilvestä.https://yle.fi/a/74-20134076 Hän on pelipaikaltaan keskuspuolustaja.Sauli Väisänen Soccerway-sivustolla Väisänen pelasi ensimmäiset ottelunsa FC Hongan reservijoukkueessa Pallohongassa Kakkosen kaudella 2012. Hongan edustusjoukkueessa Veikkausliigassa hän teki ensiesiintymisensä kaudella 2013. Väisänen siirtyi Hongasta AIK:hon heinäkuussa 2014.Mannonen, Mikko. Nyt se on varmaa! Suomalaislupaus AIK:hon. Iltalehti.fi 25.7.2014. Väisänen teki Serie A -debyyttinsä 20. elokuuta 2017 vierasottelussa Laziota vastaan. Ottelu päättyi 0–0, Väisäsen pelatessa koko ottelun.Sauli Väisänen loisti debyytissään Serie A:ssa Väisänen on pelannut Suomen alle 21-vuotiaiden maajoukkueessa.uefa.com Väisänen pelasi ensimmäisen A-maaottelunsa Reykjavikissa lokakuussa 2016. == Yksityiselämä == Väisäsen vaimo on myös jalkapalloilija Nelli Rolig-Väisänen ja äiti Anna-Liisa Tilus, televisiokuuluttaja ja vuoden 1984 Miss Suomihttp://www.hs.fi/urheilu/art-2000002929920.html. Sauli Väisäsen pikkuveli Leo Väisänen on myös maajoukkuetason jalkapalloilija. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Jonas Levänen

Jonas Levänen (s. 12. tammikuuta 1994 Espoo) on suomalainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan vasen laitapuolustaja. Levänen pelasi ensimmäiset ottelunsa FC Hongan reservijoukkueessa Pallohongassa Kakkosen kaudella 2011. Hongan edustusjoukkueessa Veikkausliigassa hän teki ensiesiintymisensä kaudella 2014. Keväällä 2016 hän siirtyi Veikkausliigan vaasalaiseen VPS:ään, jossa hän pelasi kaksi kautta 48 peliä ja teki kolme maalia.Soccerway: Jonas Levänen Syksyllä 2017 hän teki sopimuksen Veikkausliigaan nousseen kasvattajaseuransa FC Hongan kanssa.Kymppipaikka: Hongalle paluumuuttaja ja nippu jatkosopimuksia, 11.11.2017 Levänen valittiin pelatessaan Hongassa Veikkausliigan kuukauden joukkueeseen elokuussa 2018. ==Lähteet== == Aiheesta muualla == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Armend Kabashi

Armend Kabashi (s. 4. joulukuuta 1995 Bad Saulgau, Saksa) on suomalainen jalkapalloilija. Hän on pelipaikaltaan keskikenttäpelaaja ja edustaa Veikkausliigassa pelaavaa IF Gnistania. Kabashi pelasi ensimmäiset ottelunsa FC Hongan reservijoukkueessa Pallohongassa Kakkosen kaudella 2011. Hongan edustusjoukkueessa Veikkausliigassa hän teki ensiesiintymisensä kaudella 2014.Soccerway Kabashi on edustanut Veikkausliigassa myös AC Oulua. Kabashilla on kosovolaiset sukujuuret.Ilta-Sanomat == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt Luokka:Suomen kosovolaiset
Aristote Mboma

Aristote Ingi Mboma (s. 30. kesäkuuta 1994 KinshasaSoccerway) on kinshasankongolainen jalkapalloilija, pelipaikaltaan hyökkääjä. Hän edusti Veikkausliigassa pelaavaa IFK Mariehamnia. Mboma syntyi Kinshasassa Zairessa, mutta kasvoi Kamerunissa, jossa hän aloitti jalkapallon pelaamisen. 14-vuotiaana Mboma muutti Suomeen, jossa hän perheineen asui ensin Jyväskylässä ja sitten Espoossa, jossa hän liittyi FC Hongan junioreihin. Mboma sai myös Suomen kansalaisuuden.Újpest FC Mboma pelasi ensimmäiset ottelunsa FC Hongan reservijoukkueessa Pallohongassa Kakkosen kaudella 2013. Hongan edustusjoukkueessa Veikkausliigassa hän teki ensiesiintymisensä kaudella 2014. Mboma ehti pelata Hongassa kolme liigaottelua ja tehdä niissä yhden maalin ennen kuin hän kesäkuussa 2014 teki unkarilaisen Újpest FC:n kanssa nelivuotisen sopimuksen. Sopimus unkarilaisjoukkueen kanssa purkautui kuitenkin talvella 2015. Kesällä 2015 uudeksi seuraksi tuli Veikkausliigan FC Lahti, jonka kanssa Mboma solmi kauden loppuun sopimuksen.Kymppipaikka.fi: FC Lahti hankki uuden hyökkääjän 22.6.2015 FC Lahti ei uusinut Mboman sopimusta. Kevään testipelien perusteella Mboma sai sopimuksen Ykkösessä pelanneen AC Oulun kanssa.Palloliitto.fi: "Totille" sopimus AC Ouluun 16.4.2016 Kausi 2016 AC Oulussa oli Mbomalle menestyksellinen. Hän voitti Ykkösen maalipörssin 18 maalilla ja valittiin Ykkösen kauden parhaaksi pelaajaksi. Menestyksellisen AC Oulu-kauden jälkeen hän sai sopimuksen Veikkausliigaseuraan SJK, mutta seuran ja Mboman oma menestys maalintekijä olivat alle odotusten. Niinpä Mboma siirtyikin kaudeksi 2019 IFK Mariehamnin riveihin. IFK Mariehamn erotti Mboman toukokuussa 2020, koska häntä epäillään kahdesta törkeästä raiskauksesta, raiskauksesta ja pahoinpitelystä. Seura ilmoitti järjestämässään tiedotustilaisuudessa, että vakavista rikoksista epäillyn pelaajan ei haluta edustavan IFK Mariehamnia. Mboma on hakenut Suomen kansalaisuutta.MTV == Lähteet == Luokka:Suomalaiset jalkapalloilijat Luokka:Kinshasankongolaiset jalkapalloilijat Luokka:Vuonna 1994 syntyneet Luokka:Elävät henkilöt
Tamara Rojo

Tamara Rojo (s. 17. toukokuuta 1974 Montreal, Kanada) on espanjalainen balettitanssija. Hän on Englannin Kansallisbaletin taiteellinen johtaja. Tamara Rojo syntyi 17. toukokuuta 1974 Montrealissa, Kanadassa espanjalaisille vanhemmille. He muuttivat takaisin Espanjaan kun Tamara oli neljän kuukauden ikäinen. 5-vuotiaana Rojo otti tanssitunteja paikallisessa tanssikoulussa. 11-vuotiaana Rojo pääsi Madrid Royal -konservatorioon opettajinaan Victor Ullate ja Karemia Moreno. Rojo aloitti uransa Ballet de la Comunidad de Madridissa ja sai vuonna 1996 kutsun Galina Samsovalta Skotlannin Kansallisbalettiin. Vuonna 1997 Rojo aloitti Englannin Kansallisbaletissa ja vuonna 2000 hänet kutsuttiin solistiksi Royal Ballet'hin. Vuodesta 2012 Rojo on toiminut Englannin Kansallisbaletin taiteellisena johtajana. Rojo on vieraillut Suomen Kansallisbaletissa kahdesti. Vuonna 2011 hän vieraili Manon- baletin nimiroolissa ja vuonna 2014 hän tanssi Frans Valkaman kanssa Don Quijoten pas de deux'n Kenneth & Friends -gaalassa. == Lähteet == == Aiheesta muualla == *Virallinen sivusto *Tamara Rojo Twitterissä Luokka:Balettitanssijat Luokka:Vuonna 1974 syntyneet Luokka:Elävät henkilöt
Säyneinen (kaupunginosa)

Säyneinen on kirkonkylä, entinen taajama ja nykyinen Kuopion 71. kaupunginosa. Kylä on entisen Säyneisen kunnan keskus, joka liitettiin kuntaliitoksessa Juankoskeen vuonna 1971 ja vuoden 2017 alussa edelleen Juankosken mukana Kuopioon. Tilastokeskuksen määritelmän mukainen taajama Säyneisen kirkonkylä oli vielä vuoden 2013 lopussa, jolloin taajamassa asui 206 ihmistä. Seuraavana vuonna asukasluku laski alle 200:n, jolloin Säyneistä ei enää lueteltu Tilastokeskuksen taajamaluettelossa. Säyneisen kirkonkylän itäpuolella sijaitsee järvi nimeltä Suur-Säyneinen ja lounaispuolella pienempi Pieni- Säyneinen. Nykyisin taajamassa toimii yksi kauppa (M-Market), jossa oli myös asiamiesposti loka-marraskuun 2018 vaihteeseen asti. Savo-Karjalan Linjan operoima bussiliikenne päättyi syksyllä 2017 matkustajamäärien vähäisyyden vuoksi. Joitakin koulukuljetuksia ajetaan edelleen tilausliikenteenä. Taajamassa toimii myös perhepäivähoito ja sivuapteekki. Siellä sijaitsee myös Säyneisen kirkko, hautausmaa ja Säyneisen kotiseutumuseo. == Historiaa == Vuonna 1917 Säyneiseen perustettiin osuusliike, jolla oli sivumyymälöitä Losomäessä ja Viitaniemessä sekä Karissa (Alaluostassa) Rautavaaran kunnan puolella ja Raholassa Juuan kunnan puolella ja jonka päämyymälä toimi kirkonkylällä vuodesta 1952 alkaen. Säyneiseen perustettiin alakansakoulu ja muita kansakouluja 1930-luvulta alkaen. Säyneisen seurakunta perustettiin 1917 Virheellinen: 951-997492-8-4. Säyneisen seurakunta yhdistyi vuonna 2003 Juankosken seurakuntaan ja sittemmin siitä tuli Järvi-Kuopion seurakunnan Säyneisen alueseurakunta. == Lähteet == ==Aiheesta muualla== *Säyneinen - kotimme Koillis-Savossa(sayneinen.com) Luokka:Säyneinen Luokka:Suomen kirkonkylät Luokka:Suomen entiset kuntakeskukset Luokka:Pohjois-Savon maakunnan entiset taajamat Luokka:Kuopion kaupunginosat
Perbentsoehappo

Perbentsoehappo eli peroksibentsoehappo (C7H6O3) on bentsoehaposta johdettu orgaanisiin peroksideihin kuuluva perkarboksyylihappo. Yhdistettä käytetään hapettimena orgaanisissa synteeseissä. ==Ominaisuudet== Huoneenlämpötilassa perbentsoehappo on valkoisia kiteitä. Se liukenee vain niukasti veteen, mutta paremmin moniin orgaanisiin liuottimiin esimerkiksi etanoliin, dietyylieetteriin, kloroformiin, dikloorimetaaniin, asetoniin ja bentseeniin. Perbentsoehappo on bentsoehappoa heikompi happo ja sen pKa-arvo on 7,8. Kiinteänä yhdiste on suhteellisen stabiili säilytettynä kylmässä, mutta muiden perkarboksyylihappojen tavoin se on erittäin voimakas hapetin ja saattaa räjähtää kuumennettaessa tai iskun vaikutuksesta.Herbert Klenk, Peter H. Götz, Rainer Siegmeier & Wilfried Mayr: Peroxy Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.7.2014A. Somasekar Rao & H. Rama Mohan: Perbenzoic Acid, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 4.7.2014 ==Valmistus ja käyttö== Perbentsoehappoa voidaan valmistaa hapettamalla bentsoehapon metaanisulfonihapposuspensiota vetyperoksidin avulla. Toinen yleisesti käytetty synteesimenetelmä on edullisen bentsoyyliperoksidin hydrolyysi emäksisissä olosuhteissa tai reaktio natriummetoksidin kanssa. Muodostuva tuote puhdistetaan kiteyttämällä. Perbentsoehapon tärkein käyttökohde on toimia elektrofiilisena hapettimena orgaanisissa synteeseissä. Tärkeä reaktio on alkeenien hapettaminen epoksideiksi esimerkiksi styreeni reagoi yhdisteen kanssa styreenioksidiksi. Jos kaksoissidokseen nähden allyylisessä asemassa sijaitsee kiraalisessa hiilessä hydroksyyliryhmä, ohjautuu perbentsoehapon lähestyminen kaksoissidosta siten, että epoksidirenkaan stereokemia on sama kuin hydroksyyliryhmän stereokemia. Perbentsoehappo hapettaa myös amiinit amiinioksideiksi ja tiolit sulfoksideiksi. Ainetta voidaan käyttää myös desinfiointiaineena. ==Katso myös== *m-klooriperbentsoehappo ==Lähteet== Luokka:Hapot Luokka:Orgaaniset peroksidit Luokka:Aromaattiset yhdisteet
Jonas Karlsson

Jonas Karlsson tarkoittaa seuraavia: * Jonas Karlsson (s. 1971), ruotsalainen näyttelijä * Jonas W. Karlsson (s. 1987), suomenruotsalainen musiikintekijä
Boris Hagelin

Boris Caesar Wilhelm Hagelin (2. heinäkuuta 1892 - 7\. syyskuuta 1983) oli ruotsalainen liikemies ja salauslaitteiden keksijä. ==Elämä== Boris Hagelin syntyi ruotsalaisille vanhemmille Azerbaidžanissa. Hänen isänsä oli Karl Wilhelm Hagelin. Koulunsa hän kävi Ruotsissa ja valmistui insinööriksi 1914 Tukholman Kuninkaallisesta teknillisestä korkeakoulusta. Valmistumisen jälkeen hän työskenteli niin Ruotsissa kuin Yhdysvalloissa. Vuonna 1925 Hagelin otti johtaakseen perheen yrityksen, joka myöhemmin tunnettiin nimellä Aktiebolaget Cryptoteknik. Toisen maailmansodan alettua Hagelin muutti Ruotsista Sveitsiin ja perusti sinne yrityksen Crypto Ag. Hän valmisti siellä pienen, halvan ja keskinkertaisen salauslaitteen. Salauslaite otettiin Yhdysvaltojen armeijan käyttöön, ja niitä myytiin kymmeniätuhansia kappaleita. ==Hagelinin patentit== * 1846105 (B-21) * 2089603 (C-35) * 2247170 * 2802047 * 2851794 (CD-57) * 3083263 * 3485948 ==Lähteet== * Boris CW Hagelin, The Story of the Hagelin Cryptos, Cryptologia, 18(3), July 1994, pp 204–242. ==Aiheesta muualla== * History of Boris Hagelin * Chart of the evolution of Hagelin / CRYPTO AG machines * Hagelin BC-52 Cipher Machine Simulator * Hagelin US M-209 Cipher Machine Simulator Luokka:Ruotsalaiset keksijät Luokka:Salakirjoitustekniikka Luokka:Vuonna 1892 syntyneet Luokka:Vuonna 1983 kuolleet
RED95

RED95 on St1 Oy:n valmistama raskaalle kuljetuskalustolle tarkoitettu polttoaine. Tuote sisältää suomalaisesta biojätteestä tehtyä etanolia ja se sopii Scanian 3. sukupolven etanolidieselmoottoreihin. RED95-biojätepolttoainetta nimitetään hieman harhaanjohtavasti etanolidieseliksi. Nimitys tulee siitä, että Scanian etanolimoottorit ovat dieselmoottoreista muokattuja. Etanolimoottoreissa ei voi kuitenkaan enää käyttää tavanomaista dieselöljyä eikä RED95-etanolipolttonestettä voi vastaavasti käyttää tavallisissa dieselmoottoreissa. ==Koostumus== RED95-polttonesteessä on noin 95 prosenttia biojätteestä valmistettua etanolia ja noin viisi prosenttia vettä sekä hieman syttyvyyttä parantavia lisäaineita. Koska etanolidieselmoottorit kestävät hyvin vettä, RED95-tuotantoprosessissa ei tarvitse poistaa vettä, kuten silloin, kun etanolia käytetään moottoribensiinin jatkeena. ==Käyttö== Helsingin Bussiliikenne alkoi testata RED95-polttoaineella toimivia etanolibusseja vuonna 2013. RED95-etanolidieselistä on saatu hyviä kokemuksia hankkeesta, jossa on mukana St1:n lisäksi VTT, Scania Suomi, Lassila & Tikanoja, Sita Suomi, HSL, HSY ja Valio. Hankkeessa selvitetään etanolikäyttöisen raskaan kaluston ympäristövaikutuksia ja energiankulutusta. Lassila & Tikanoja ja Sita Suomi ovat käyttäneet etanolikuorma-autoa jätekuljetuksissaan ja Valio jakeluliikenteessään. Etanolidiesel vähentää fossiilisia hiilidioksidipäästöjä jopa 90 prosenttia. Kun etanolia tehdään kotimaisista jäteraaka-aineista, se on lähes hiilineutraalia ja vastaa siten konkreettisesti EU:n jäte- ja päästöongelmaan vähentämällä kaatopaikalle sijoitettavan jätteen määrää ja korvaamalla fossiilisia liikenteen polttoaineita. ==Jakelu== RED95:n tankkauspisteitä on aluksi ainoastaan bussi- ja kuljetusyhtiöiden omilla varikoilla. == Katso myös == *Refuel ==Lähteet== Luokka:Polttoaineet Luokka:St1
Frille

Frille on tanskalainen suku, joka aateloitiin Frellav Haakoninpojan aikana vuonna 1334. Sukuun kuuluva Eggert oli valtaneuvos ja Kööpenhaminan linnan päällikkö. Tanskassa syntynyt Håkan Frille toimi Halikon kihlakunnan tuomarina vuonna 1410, Turun maaoikeuden jäsenenä vuodesta 1415 ainakin vuoteen 1434 ja kuollut ennen vuotta 1442. Håkan Frille on haudattu Turun tuomiokirkon Pyhän ruumiin kuoriin vastineeksi Kemiön pitäjästä lahjoitetusta Rugnolan maatilasta. Matts Frille eli Perniön Frillannissa eli Viipurissa, toimi maankatselmusmiehenä Perniössä 26. helmikuuta 1477 12.http://www.geni.com/people/Matts- Frille/6000000008094607149http://suku.genealogia.fi/archive/index.php/t-12263.html Matts Frillen aatelisvaakuna on yksi Myrskylän kirkon kirkkosalin 19 aatelisvaakunasta. == Lähteet == Luokka:Sukunimet Luokka:Tanskan aateli Luokka:Suomen keskiaikaiset suvut
C-52

C-52 ja CX-52 oli Crypto AGn valmistama salauslaite. Laitteita alettiin valmistaa 1951. Laite oli C-38/M-209 salauslaitteen seuraaja. C-52:n koko on 8 1/2 × 5 3/8 × 4 3/8 tuumaa. Laite on mekaaninen, mutta liittämällä siihen sähköisen näppäimistön (B-52) siitä tulee sähkökäyttöinen. C-52 ja CX-52 olivat muokattavia salauslaitteita, joista saattoi tehdy yksilöllisiä, ja niitä on olemassa monenlaisia versioita ja malleja. On esitetty epäilyjä, että CX-52-salauslaitteen salaus olisi murrettu Tšekkoslovakiassa ja Puolassa kylmän sodan aikana. Sen kehittäjä oli Boris Hagelin. ==Lähteet== * H. Paul Greenough, Cryptanalysis of the Hagelin C-52 and similar machines a known plaintext attack, Cryptologia, 23(2), July 1999, pp139-156\. * Louis Kruh, The Hagelin Cryptographer, Type C-52, Cryptologia 3(2), April 1979, pp78-82\. * Jan Bury, From the Archives: CX-52 Messages Read by Red Poles?, Cryptologia 33(4), October 2009, pp347-352\. * Jan Bury, Polish Cold War Codebreaking of 1959–1989: A Preliminary Assessment, Cryptologia 36(4), October 2012, pp341-379\. ==Aiheesta muualla== * Technical details of the C-52 and CX-52 Encryption principle and machine variations, by Dirk Rijmenants * Dirk Rijmenants' Hagelin BC-52 Simulator * Jerry Proc's page on the CX-52 -- also covers the B-52 keyboard unit. * Jerry Proc's page on the Hell 54 -- a licensed copy of the C-52 by Hell * CX-52-related Stasi files Luokka:Salakirjoitustekniikka
Päijänne (sanomalehti)

Päijänne oli Jyväskylässä vuosina 1877–1882 ilmestynyt sanomalehti. Karl Gustav Göösin julkaisema ja toimittama Päijänne perustettiin kauppiaita lähellä olleen Keski-Suomen vaihtoehdoksi. Kunnallispolitiikasta, kulttuurista ja taloudesta kiinnostunut lehti sai puolelleen koulukaupungin lehtoreita, mutta ei lopulta juurikaan poikennut kilpailijastaan. Se lopetettiin taloudellisesti kannattamattomana Weilin & Göösin kirjapainon siirtyessä Helsinkiin. Päijänne ilmestyi vuonna 1878 kahdesti ja vuodesta 1879 lähtien kerran viikossa. Sen levikki oli 600 kappaletta vuonna 1878. ==Lähteet== ==Aiheesta muualla== * Päijänne digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Jyväskylän media
Pohjola (sanomalehti)

Pohjola oli Kristiinankaupungissa vuosina 1899–1901 ilmestynyt sanomalehti. Kristiinankaupungin ruotsinmieliset perustivat Pohjolan suomenmielisen Suupohjan Kaiun kilpailijaksi. Sortovuosina lehti oli perustuslaillinen varsinkin sen jälkeen, kun kenraalikuvernööri Bobrikov oli lakkauttanut julkaisuyhtiön päälehden Kristinestads Tidningin. Pohjola puolestaan lienee lopetettu taloudellisesti kannattamattomana. Kerran viikossa ilmestyneen lehden vastaavina toimittajina olivat Frans Ahlroos (1899–1900) ja Ulrik Sjöblom (1901). ==Lähteet== ==Aiheesta muualla== * Pohjola digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Kristiinankaupungin media
Porin Kaupungin Sanomia

Porin Kaupungin Sanomia oli Porissa vuosina 1860–1862 ilmestynyt sanomalehti. K. O. Palanderin julkaisema Porin Kaupungin Sanomia perustettiin yhtä aikaa ruotsinkielisen Björneborgs Tidningin kanssa ja painettiin samassa kirjapainossa. Se oli linjaltaan epäpoliittinen ja keskittyi paikallisiin asioihin. Kerran viikossa ilmestynyt pienilevikkinen lehti lopetettiin taloudellisesti kannattamattomana. Sen toimittajana työskenteli Palanderin ohella Anton V. Lindgren. ==Lähteet== ==Aiheesta muualla== * Porin Kaupungin Sanomia digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Porin media
Porilainen (sanomalehti)

Porilainen oli Porissa vuosina 1892–1895 ilmestynyt sanomalehti. Nuorsuomalaisten Porilainen perustettiin vanhasuomalaisten Satakunnan kilpailijaksi. Sen julkaiseminen päättyi taloudellisiin vaikeuksiin ja päätoimittaja Ferdinand Lähteenojan lähtöön ulkomaille. Aluksi kahdesti ja vuonna 1895 kolmesti viikossa ilmestyneen lehden jatkajaksi tuli Sanomia Porista. ==Lähteet== ==Aiheesta muualla== * Porilainen digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Porin media
Pohjois-Suomi (1905–1909)

Pohjois-Suomi oli Kemissä vuosina 1905–1909 ilmestynyt sanomalehti. Toimittaja ja kirjapainonomistaja Vilho Jämsén perusti Pohjois-Suomen Kemi-yhtiötä lähellä olleen Perä-Pohjolaisen kilpailijaksi. Se oli linjaltaan nuorsuomalainen ja perustuslaillinen. Kolmesti viikossa ilmestynyt lehti lopetettiin taloudellisesti kannattamattomana. Sen päätoimittajina työskentelivät Vilho Jämsén (1905–1908), Heikki Hyppönen (1908–1909) ja Eemeli Salminen (1909). ==Lähteet== ==Aiheesta muualla== * Pohjois-Suomi digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Kemin media
Pohjois-Suomi (1876–1882)

Pohjois-Suomi oli Oulussa vuosina 1876–1882 ilmestynyt sanomalehti. Oulun liikemiespiirit ja virkamieskunta perustivat Pohjois-Suomen tehtailija Hemming Åströmin johdolla suomenmielisten Oulun Wiikko-Sanomien vastapainoksi. Sen mukana ilmestyi aluksi ruotsinkielinen ilmoitusliite, kunnes vuoden 1877 alusta lehden julkaisuyhtiö Uleåborgs Truckeri Ab alkoi julkaista myös Uleåborgs Tidningiä. Ruotsinmielisestä taustaryhmästään poiketen Pohjois-Suomi oli linjaltaan maltillisen suomenmielinen. Tiheämmästä ilmestymisestään huolimatta se ei pärjännyt kilpailussa K. F. Kivekkään vuonna 1878 aloittaman jyrkän fennomaanisen Kaiun kanssa. Oulun vuoden 1882 suurpalo tuhosi lehden kirjapainon ja se jouduttiin lopettamaan. Kahdesti viikossa ilmestyneen Pohjois-Suomen levikki oli suurimmillaan 900 kappaletta vuonna 1878. Sen päätoimittajina työskentelivät Johan Albert Bergman (1876–1877) ja August Vilhelm Ervasti (1877–1882). ==Lähteet== ==Aiheesta muualla== * Pohjois-Suomi digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Oulun historia Luokka:Oulun media
Pohjois-Suomi (lehti)

Pohjois-Suomi -nimisiä lehtiä on useita: * Pohjois-Suomi, Oulussa vuosina 1876–1882 ilmestynyt sanomalehti * Pohjois-Suomi, Kemissä vuosina 1905–1909 ilmestynyt sanomalehti * Pohjois-Suomi, Kemissä vuosina 1955–1957 ilmestynyt sanomalehti
Aapo Halme

Aapo Halme (s. 22. toukokuuta 1998 Helsinki) on suomalainen jalkapalloilija, joka edusti viimeksi Veikkausliigassa pelaavaa HJK:ta. Hän on pelipaikaltaan keskuspuolustaja. Halme on Hongan kasvatti. Hän teki ensiesiintymisensä seuran edustusjoukkueessa Veikkausliigassa 8. kesäkuuta 2014, tultuaan vaihdosta kentälle 78. minuutilla Hongan voittaessa Rovaniemen Palloseuran 1–0.Palloliitto Tammikuussa 2015 Halme solmi HJK:n kanssa vuoden 2017 loppuun ulottuvan sopimuksen. Kaudella 2015 hän pelasi HJK:n reservijoukkue Klubi 04:ssä. Kaudella 2017 hän pelasi HJK:ssa 10 ottelua Veikkausliigassa ja voitti Suomen mestaruuden. Tammikuussa 2018 Halme siirtyi Englantiin Leeds Unitedin organisaatioon nelivuotisella sopimuksella. Hän teki debyyttinsä uuden joukkueensa paidassa marraskuussa pelatussa Mestaruussarjan kamppailussa Bristol Citya vastaan. Ensimmäisen maalinsa Leedsille Halme teki 6. tammikuuta 2019 FA Cupin ottelussa saman sarjatason Queens Park Rangersia vastaan. Halme siirtyi heinäkuussa 2019 kolmivuotisella sopimuksella Barnsleyn riveihin.Virallista: Aapo Halme siirtyy kolmivuotisella sopimuksella Barnsleyn riveihin – ”Olen hyvin tyytyväinen” Kolmen kauden ja 55 pelatun sarjaottelun jälkeen Halme palasi Suomeen HJK:n paitaan heinäkuussa 2022. Hän voitti HJK:ssa Suomen mestaruuden kausilla 2022 ja 2023. Halme on pelannut myös Suomen nuorten maajoukkueessa, toimien myös Pikkuhuuhkajien kapteenina. Ensimmäisen kutsunsa aikuisten maajoukkueeseen Halme sai toukokuussa 2021, kun hänet valittiin Ruotsia vastaan pelatun maaottelun leiriryhmään.Aapo Halme Huuhkajien mukaan ==Lähteet== ==Aiheesta muualla== * Soccerway Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1998 syntyneet Luokka:Elävät henkilöt
Pohjois-Karjala (1899–1906)

Pohjois-Karjala oli Joensuussa vuosina 1899–1906 ilmestynyt sanomalehti. Paikalliset liikemiehet perustivat Pohjois-Karjalan vanhasuomalaiseksi muuttuneen Karjalattaren kilpailijaksi. Sortovuosina se oli avoimesti perustuslaillinen joutuen kahdesti lakkautetuksi. Vuoden 1905 suurlakon jälkeen lehti kääntyi kuitenkin vanhasuomalaisten linjalle. Seuraavana vuonna nuorsuomalaiset hankkivat itselleen Pohjois-Karjalaa julkaisseen kirjapainon osake-enemmistön ja perustivat sen tilalle Karjalan Sanomat. Kolmesti viikossa ilmestyneen lehden levikki oli enimmillään yli 2000 kappaletta. Sen päätoimittajina työskentelivät Akseli Järnefelt (näytenumerot), Erik Enberg (Katajavaara, 1900), Esa Eetu Takala (1901), August (Aku) Andberg (Airanne, 1901–1904), Pekka Puhakka (1904–1905) ja Tahvo Könönen (1905–1906). ==Lähteet== ==Aiheesta muualla== * Pohjois-Karjala digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Joensuun media
USS Brooklyn (CL-40)

USS Brooklyn (runkonumero CL-40) oli Yhdysvaltain laivaston vuonna 1936 vesillelaskettu Brooklyn-luokan kevyt risteilijä, joka toisessa maailmansodassa suojasi Atlantilla saattueita sekä tuki tykistöllään maihinnousuja. Alus poistettiin palveluksesta 1947 ja myytiin 1951 Chilelle, joka liitti sen laivastoonsa nimellä O'Higgins. Chilen laivastossa alus oli nelisenkymmentä vuotta, kunnes se romutettavaksi hinattaessa upposi vuonna 1992. == Valmistus == Alus tilattiin New Yorkin laivastontelakalta, missä köli laskettiin 12. maaliskuuta 1935. Se laskettiin vesille 30. marraskuuta seuraavana vuonna kumminaan kontra-amiraali F. R. Lackeyn tytär Kathryn Jane Lackey ja otettiin palvelukseen 30. syyskuuta 1937 ensimmäisenä päällikkönään W. D. Brereton, Jr.DANFS Whitley, M.J., s. 248 == Palvelus == Alus poistettiin palveluksesta 3. tammikuuta 1947 ja se myytiin Chilelle 1951. === Chilen laivaston O'Higgins === Chile liitti 9. tammikuuta 1951 aluksen laivastoonsa nimettynä O'Higginsiksi. Se myytiin 1992 romutettavaksi, mutta se upposi hinattaessa Pitcairnin saaren edustalla. == Lähteet == * * * === Viitteet === Luokka:Yhdysvaltain laivaston Brooklyn-luokan risteilijät Luokka:Yhdysvaltalaiset toisen maailmansodan risteilijät
Hallitusneuvottelut

Hallitusneuvottelut ovat puolueiden väliset neuvottelut, jossa sovitaan uuden hallituksen (oikeastaan valtioneuvoston) linjoista ennen sen aloittamista. Yleensä hallitusneuvotteluissa sovitaan hallitusohjelman sisällöstä sekä ministerinsalkkujen jaosta hallituspuolueiden kesken. Jos pääministeri vaihtuu kesken eduskunnan valtakauden, uusi pääministeri voi pitää myös minihallitusneuvottelut, joissa asioista päätetään edellisen hallituksen suunnitelman pohjalta. == Hallitusneuvotteluiden kulku Suomessa == Hallitusneuvottelut aloitetaan edellisen hallituksen jätettyä eronpyyntönsä. Hallitus eroaa eduskuntavaalien jälkeen tai saadessaan luottamusäänestyksessä eduskunnalta epäluottamuslauseen tai pääministerin tehdessä päätöksen hallituksen erosta. Yksittäisen ministerin ero ei pääministeriä lukuun ottamatta edellytä hallituksen eroamista. Eroavan hallituksen pääministeri käy esittämässä tasavallan presidentille eronpyyntönsä, joka pyytää pääministeriä jatkamaan toimitusministeristön johdossa, kunnes uusi hallitus saadaan hallitusneuvottelujen kautta muodostettua. Eduskuntavaalien jälkeen eduskuntaryhmät nimittävät hallitusneuvottelijan, joka on yleensä eduskunnan suurimman puolueen puheenjohtaja. Hän aloittaa neuvottelut muiden puolueiden kanssa tavoitteenaan koota riittävän yhteistyökykyinen hallitus, jolla on edustajapaikkoja määräenemmistön saavuttamiseksi (vähintään 101 edustajaa, kun 200-paikkaisessa eduskunnassa puhemies ei osallistu äänestyksiin tämä antaa hallitukselle yhden äänen enemmistön eli 100 ääntä opposition 99 ääntä vastaan). Suomessa hallitukset ovat 1970-luvun lopulta lähtien käytännössä aina olleet tällaisia enemmistöhallituksia, jotta oppositio ei voisi kaataa niitä luottamusäänestyksissä. Kun alustava hallituskokoonpano on muodostettu, tuleva hallitus alkaa suunnitella hallitusohjelmaa, joka on tavoiteohjelma hallituksen toimikaudelle. Tämän jälkeen sovitaan ministerien lukumäärästä, tehtävistä ja jaosta hallituspuolueiden kesken. Hallitusneuvottelujen päätteeksi tasavallan presidentti ilmoittaa eduskunnalle ehdokkaan tasavallan uudeksi pääministeriksi keskusteltuaan ensin asiasta eduskunnan puhemiehen kanssa. Eduskunta äänestää pääministerin valinnasta; enemmistöhallituksen kohdalla valinta on lähes varma. Puoltavan äänestystuloksen jälkeen tasavallan presidentti nimittää eduskunnan hyväksymän pääministerin ja tämän esittämät muut ministerit. Hallitus pitää tiedonannon hallitusohjelmasta, johon eduskunta vastaa luottamusäänestyksessä. Myös tämä äänestystulos on enemmistöhallituksen kohdalla lähes varmasti myönteinen, minkä jälkeen uusi hallitus voi aloittaa työskentelyn. == Lähteet == Luokka:Hallitukset Luokka:Politiikan käsitteet
USS Nashville (CL-43)

USS Nashville (runkonumero CL-43) oli Yhdysvaltain laivaston vuonna 1938 palvelukseenotettu Brooklyn-luokan kevyt risteilijä toisessa maailmansodassa, jolloin se suojasi saattueita sekä tuki tykistöllään maihinnousuja. Alus poistettiin palveluksesta 1946 ja myytiin 1951 Chilelle, joka liitti sen laivastoonsa nimellä Capitan Prat. Alus oli Chilessä vuoteen 1984 ja romutettiin seuraavana vuonna. == Valmistus == Alus tilattiin New York Shipbuilding Corporationilta Camdenista New Jerseystä, missä köli laskettiin 24. tammikuuta 1935. Se laskettiin vesille 2. lokakuuta 1937 kummeinaan Ann ja Mildred Stahlman ja otettiin palvelukseen 6. kesäkuuta 1938 ensimmäisenä päällikkönään William W. Wilson.DANFS Whitley, M.J., s. 248 == Palvelus == Alus poistettiin palveluksesta 24. kesäkuuta 1946 ja myytiin Chilelle 1951. === Chilen laivaston Capitan Prat === Chile liitti 9. tammikuuta 1951 aluksen laivastoonsa nimellä Capitan Prat. Myöhemmin alus nimettiin uudelleen Chacabucoksi. Se poistettiin palveluksesta 1984 ja romutettiin vuotta myöhemmin. == Lähteet == * * * === Viitteet === Luokka:Yhdysvaltain laivaston Brooklyn-luokan risteilijät Luokka:Yhdysvaltalaiset toisen maailmansodan risteilijät
Ahvenanmaan naisten jalkapallojoukkue

Ahvenanmaan naisten jalkapallojoukkue on Suomen Palloliiton Ahvenanmaan piirin ja Ålands Fotbollförbundetin alaisuudessa toimiva jalkapallojoukkue. Joukkue on osallistunut IGA:n järjestämiin Island Gamesin jalkapalloturnauksiin. Se on voittanut turnauksen kolmesti, ollut toinen kahdesti ja jättänyt turnauksen kaksi kertaa väliin. Ahvenanmaa ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin. Edustusoikeus joukkueessa on vain niillä pelaajilla, joilla on Ahvenanmaan kotiseutuoikeus. Ahvenanmaalla toimii myös miesten jalkapallojoukkue. ==Kilpailut== ===Saarikisat=== Vuosi Kierros Sijoitus 2001 Loppuottelu 2. 2003 Ei Osallistunut Ei Osallistunut 2005 Loppuottelu 2. 2007 Loppuottelu 1. 2009 Loppuottelu 1. 2011 Loppuottelu 1. 2013 Ei Osallistunut Ei Osallistunut 2015 Osallistuu Osallistuu ==Joukkue== Pelaajat vuoden 2011 saarikisoissa. * Ellen Ahlström * Anna Eriksson * Maryette Karring * Maria Rönnbäck * Julia Andersson * Victoria Eriksson * Lisa Klingberg * Hannah Salmén * Rebecca Björkvall * Josefine Flöjt * Emma Liljegren * Sigrid Salminen * Hanna Blomberg * Ing-Marie Holmberg * Elin Nyman * Moa Sandell * Adelina Engman * Lisa Jansson ==Aiheesta muualla== *SPL:n Ahvenanmaan piirin kotisivut *Joukkue vuonna 2011 Luokka:Suomen jalkapallomaajoukkueet
Cristallin

__NOTOC__ Cristallin on Ed Starinkin ensimmäinen kokonaan syntetisaattoreilla sovitettu albumi. Se julkaistiin vuonna 1981.Starink, Biography Keyboard Magazine -lehdessä 1982 kehuttiin levyä omaperäiseksi ja mainittiin, että elektroninen musiikki voi hyvin Euroopassakin.Keybordin artikkeli, viitattu 4.7.2014 Cristallin albumilla on kuultavissa vaikutteita niin klassisilta säveltäjiltä, kuin elektroniselta musiikin uran uurtajilta, kuten Walter "Wendy" Carlosilta, sekä unohtamatta Isao Tomitaa, joka myös on tunnettu läntisessä maailmassa omaperäisellä tyylillään esittää klassista syntetisaattoreilla. Klassiset vaikutteet ovat lähinnä tulleet Ravelilta, Scrjabinilta ja Stavinskinilta. Melodiat ovat rauhallisia kauniita, synkkiä ja vähän erikoisia jne. Johan Sebastian Bachia on muistettu myös. Sarabande tyypillistä Bachia osoituksena että syntetisaattoreilla voi saada aikaan todenkuuloisen vaskiurkujen soinnun. ==Kappaleet== Albumilla on kahdeksan kappaletta:Albumin kappaleet # # # # # # # # ==Lähteet== Luokka:Vuoden 1981 albumit Luokka:Alankomaalaiset albumit
Suonenjoen keskustaajama

Suonenjoen keskustaajama on Suonenjoen kaupungin keskustaajama, joka sijaitsee Suontienselkä-Paasvedestä Iisveteen laskevan Suonenjoki-joen läheisyydessä. Tilastokeskuksen taajama-aluerajauksen mukaan Suonenjoen keskustaajaman pinta- ala oli 12,23 neliökilometriä, ja väkiluku oli 5 070 vuoden 2019 lopussa. Kaupungin keskustaajamassa sijaitsevat esimerkiksi Suonenjoen rautatieasema, linja-autoasema, Suonenjoen yhtenäiskoulu ja lukio sekä Suonenjoen terveyskeskus. == Kaupat ja palvelut == Suonenjoen keskustaajamassa sijaitsee kolme päivittäistavarakauppaa, kirjakauppa Kipa, kenkäkauppa Raitavuo, kukkakauppa Ruusunen, vaateliikkeet Keskus-Asu ja Pia Crista Clothing. Siellä sijaitsee myös Osuuspankki ja apteekki. Taajaman alueella on myös Suonenjoen kirjasto ja samassa rakennuksessa on taidenäyttelytila Kellarikalleria. == Urheilupaikat == Kaupungin keskustassa on Suonenjoen uimahalli ja samassa rakennuksessa on kuntosali ja squashhalli. Uimahallin läheisyydessä on myös jäähalli, tenniskenttä, jonka paikalla on talvisin jääkaukalo, sekä urheilukenttä, jonka alueella on talvisin jääpallokenttä. Uimahallin ja urheilukentän läheisyydessä sijaitsee Kaatron lampi, jossa on uimaranta ja jonka jäällä on talvisin retkiluistelurata. Jäähallin läheltä pääsee talvisin hiihtoladuille. == Kirkot == Keskustaajamassa sijaitsee myös evankelisluterilainen Suonenjoen kirkko ja helluntailaisten kirkko. Taajaman eteläpuolella Ritomäessä on ortodoksinen kirkko. ==Lähteet== Luokka:Suonenjoki Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
Inner spirits

Inner spirits on Ed Starinkin toinen syntetisaattorialbumi vuodelta 1985. Inner Spirits eroaa selvästi edeltäjästään, vaikka albumilta löytyykin kolme kappaletta albumilta Cristallin. Tässä on rennompi soundi, hieman jazz- ja blues- sekä ambient- ja synthpop-elementtejä. Inner spirits ei ehkä ole ihan Cristallinin veroinen, mutta silti ihan positiivisen kuuloinen. Tämän jälkeen on tullut vielä Moving Rhytmn, joka luultavasti jatkaa samaa tyyliä. Sen jälkeen hän onkin keskittynyt covereiden tekoon. Luokka:Vuoden 1985 albumit
Saúl Ñíguez

Saúl Ñíguez Esclápez eli Saúl (s. 21. marraskuuta 1994 Elche, Espanja) on espanjalainen jalkapalloilija. Hän edustaa Primera Divisiónissa pelaavaa Sevillaa. Saúl on pelipaikaltaan keskikenttäpelaaja. == Seurajoukkueura == Saúl on alun perin kotoisin Elchen kaupungista, jonka liigajoukkuetta hänen isänsä edusti 1980-luvulla. Sául aloitti uransa Atléticon juniorijoukkueissa vuonna 2008 ja teki debyyttinsä seuran edustusjoukkueessa vuonna 2012 Beşiktaşia vastaan pelatussa Eurooppa-liigan ottelussa.Saul Niguez Football Cantera (Luettu 4. heinäkuuta 2014) Kesällä 2013 Atlético lainasi hänet naapuriseura Rayo Vallecanoon yhden kauden ajaksi.Saúl se marcha cedido al Rayo Marca (Luettu 4. heinäkuuta 2014) Hän pelasi siellä 34 Espanjan pääsarjaottelua ja teki kaksi maalia. Saúl pelasi kaudella 2014–2015 Atléticossa 24 Primera Divisiónn ottelua. Seuraavien kuuden kauden aikana hän pelasi joka kausi 31–36 liigaottelua. Atléticon mestaruuskaudella 2020–2021 hän pelasi 33 ottelua ja viimeisteli kaksi maalia. Kaikkiaan hän on pelannut seurassa 230 Espanjan pääsarjaottelua ja tehnyt 26 maalia. Eurooppa-liigan voittajajoukkueessa hän pelasi kaudella 2011–2012 vain kuusi minuuttia, mutta kaudella 2017–2018 yhdeksän ottelua, joissa teki kolme maalia. Kaikkiaan hän on pelannut Atléticossa 17 Eurooppa-liigan ottelua ja viimeistellyt kolme maalia. Mestarien liigassa hän on pelannut 59 ottelua ja tehnyt kymmenen maalia. Hän pelasi täyden ajan tappiollisessa loppuottelussa Real Madridia vastaan 2016. Hän voitti Copa del Reyn 2013, Espanjan Supercupin 2014 ja UEFA Super Cupin 2018. Saúl pelasi kaudella 2021–2022 lainasopimuksella Chelseassa kymmenen ottelua Englannin Valioliigassa ja viisi peliä Mestarien liigassa. Hän oli voittamassa seurajoukkueiden maailmanmestaruutta. == Maajoukkueura == Saúl on edustanut Espanjaa eri ikäluokissa alle 16-vuotiaiden maajoukkueesta alkaen. Hän oli saavuttamassa alle 17-vuotiaiden EM-hopeaa 2010. Hän voitti alle 19-vuotiaiden Euroopan-mestaruuden vuonna 2012 Virossa järjestetyssä lopputurnauksessa.Saúl - Profile with news, career staistics and history Soccerway (Luettu 4. heinäkuuta 2014) Hän edusti maataan myös heinäkuussa 2013 Turkissa pelatussa alle 20-vuotiaiden MM-turnauksessa.FIFA Player Statistics: SAUL Fifa.com (Luettu 4. heinäkuuta 2014) Hän saavutti hopeaa alle 21-vuotiaiden EM-kilpailuissa 2017. Turnauksessa pelaamissaan neljässä ottelussa hän teki viisi maalia. Saúl esiityi ensimmäisen kerran maansa A-maajoukkueessa syyskuussa 2016 pelatussa harjoitusmaaottelussa Belgiaa vastaan.Saúl Ñíguez debuta con la Absoluta clubatleticodemadrid.com (Luettu 2. syyskuuta 2016) Hän kuului Espanjan joukkueeseen MM-kilpailuissa 2018, muttei päässsyt pelaamaan. Hän on pelannut kaikkiaan 19 maaottelua ja tehnyt kolme maalia. Viimeksi hän on pelannut maajoukkueessa marraskuussa 2019. == Lähteet == Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Aras Özbiliz

Aras Özbiliz (, s. 9. maaliskuuta 1990 Istanbul, Turkki Viitattu 4.7.2014.) on armenialainen jalkapalloilija, pelipaikaltaan oikea laitahyökkääjä. Hän edustaa kotimaassaan Pyunik Jerevania. Özbiliz on hollantilaisen Ajaxin junioriakatemian kasvatti. Hän syntyi armenialaiseen perheeseen Istanbulissa, Turkissa, josta hänen vanhempansa muuttivat Hollantiin 1990-luvun alkupuolella. Hän on pelannut myös muun muassa Venäjällä Kuban Krasnodarin ja Spartak Moskovan joukkueissa. Maajoukkuetasolla Özbiliz edustaa Armeniaa ja teki maajoukkuedebyyttinsä helmikuussa 2012. Hän on elokuuhun 2019 mennessä pelannut 39 maaottelua ja tehnyt niissä kuusi maalia. == Lähteet == Luokka:Armenialaiset jalkapalloilijat Luokka:Vuonna 1990 syntyneet Luokka:Elävät henkilöt
Karjalan tuomiokunta

Karjalan tuomiokunta oli Turun hovioikeuspiiriin kuulunut kihlakunnantuomarin virka-alue. Se määrättiin perustettavaksi 12. syyskuuta 1722 annetulla kuninkaallisella kirjeellä vuoden 1721 rauhansopimuksessa Ruotsille jääneistä alueista. Näin Karjalan tuomiokunta muodostettiin kahdesta erillisestä alueesta: 1) osista Säkkijärven pitäjää sekä 2) osista Jääsken pitäjää ja Ruokolahden pitäjää. Turun hovioikeus määräsi 19. kesäkuuta 1722, että Kyminkartanon läänin ja Lappeen kihlakunnan tuomiokunnan tuomarin tehtäviin tuli lisätä oikeudenhoito Säkkijärvellä. Se myös laajensi Pien-Savon tuomiokunnan kihlakunnantuomarin virka-alueen käsittämään Jääsken ja Ruokolahden pitäjien osat. Vuoden 1723 alussa Säkkijärven osasta tuli osa edellä mainittua Kyminkartanon–Lappeen tuomiokuntaa ja Jääsken ja Ruokolahden osat siirrettiin Pien-Savon tuomiokuntaan.Holmberg s. 46. Vuoden 1776 järjestelyssä Karjalan tuomiokuntaan määrättiin seuraavat käräjäkunnat: # Ilomantsin pitäjä Enon kappelin kera sekä osa Suojärven pitäjää # Kiteen pitäjä ja Kesälahden pitäjä # Liperin pitäjä Kaavin ja Kontiolahden kappelien kera # Pielisjärven pitäjä Nurmeksen ja Juuan kappelien kera # Tohmajärven pitäjä Kiihtelysvaaran ja Pälkjärven kappelien kera Kuninkaallisella julistuksella 28. kesäkuuta 1776 määrättiin koko Karjalan tuomiokunta Vaasan hovioikeuspiiriin.Holmberg s. 56. Kuninkaallisella kirjeellä 19. helmikuuta 1788 tuomiokunta jaettiin kahtia ja muodostettiin Karjalan ylinen tuomiokunta ja Karjalan alinen tuomiokunta.Holmberg s. 99. ==Lähteet== * Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959. ===Viitteet=== Luokka:Suomen tuomiokunnat
Que Calor

Que Calor on ranskalaisartisti Lena Cortesin kappale. Sen julkaisi Most Wanted Music artistin uran ensimmäisenä singlenä 9. lokakuuta 2012. Kappaleeseen liittyvä musiikkivideo julkaistiin videopalvelu YouTubessa 23. marraskuuta 2012. Kappale ei ole päässyt lainkaan listoille. ==Kappaleet== Digitaalinen lataus # # ==Lähteet== Luokka:Vuoden 2012 kappaleet Luokka:Ranskalaiset musiikkikappaleet
Playa (kappale)

Playa on ranskalaisartisti Lena Cortesin kappale. Sen julkaisi Most Wanted Music artistin uran toisena singlenä 27. toukokuuta 2013. Kappaleella vierailee myös ranskalaisartisti Sunset. Kappaleeseen liittyvä virallinen musiikkivideo julkaistiin videopalvelu YouTubessa 15. toukokuuta 2013. Videolla artistit bailaavat ja rentoutuvat Ranskan kallioisilla rannikkoseuduilla. Kappale ei onnistunut pääsemään lainkaan listoille. ==Kappalelista== Digitaalinen lataus # "Playa (feat. Sunset)" [Radio Edit] - 3:35 ==Lähteet== Luokka:Vuoden 2013 kappaleet Luokka:Ranskalaiset musiikkikappaleet
Toni Sjöstedt

Toni Ilmari Sjöstedt (s. 24. helmikuuta 1997 Espoo) on suomalainen jalkapalloilija. Hän on pelipaikaltaan laitahyökkääjä. Sjöstedt edustaa Kakkosessa pelaavaa KäPaa. Sjöstedt pelasi ensimmäisen miesten sarjaottelunsa ja teki samalla ensiesiintymisensä Veikkausliigassa 26. toukokuuta 2014 tultuaan vaihdosta kentälle 62. minuutilla, kun Honka hävisi vieraissa Vaasan Palloseuralle 0–3.Palloliitto Kesken kauden 2017 hän purki sopimuksensa Hongan kanssa ja siirtyi KäPaan Sjöstedt kuuluu Suomen alle 17-vuotiaiden maajoukkueen rinkiin.Palloliitto == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Mikko Pehkonen (koripalloilija)

Mikko Pehkonen (s. 8. kesäkuuta 1987) on aktiiviuransa lopettanut suomalainen koripalloilija. Torpan Poikien kasvatti Pehkonen pelasi I-divisioonassa yhteensä neljänä kautena vuosien 2005–2011 välisenä aikana. Miesten korkeimmalla sarjatasolla hän pelasi kahdesti, ensin Tampereen Pyrinnössä kahden ottelun verran kaudella 2006–2007 ja Team Componentassa kaudella 2008–2009, jolloin hän pelasi 34 ottelua 1,7 pisteen ottelukohtaisella keskiarvolla. A- ja B-nuorten maaotteluja Pehkonen pelasi yhteensä 39 kappaletta 4,2 pisteen keskiarvolla. == Lähteet == * Mikko Pehkonen basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1987 syntyneet Luokka:Elävät henkilöt
Mikko Pehkonen

Mikko Pehkonen –nimisiä henkilöitä ovat: * Mikko Pehkonen (1879–1958), suomalainen maanviljelijä, kansanedustaja 1919–1922 * Mikko Pehkonen (s. 1987), suomalainen koripalloilija
Anton von Werner

Anton Alexander von Werner (9. toukokuuta 1843 Frankfurt an der Oder, Preussi – 4. tammikuuta 1915 Berliini, Saksan keisarikunta)Anton-von-werner.com Viitattu 4.7.2014. oli saksalainen taidemaalari ja kuvittaja. Hänen tunnetuimmat teoksensa ovat Saksan ja Preussin lähihistoriaan liittyneitä isänmaallisia historiamaalauksia. Werner opiskeli vuosina 1859–1862 Berliinin taideakatemiassa ja vuodesta 1862 Karlsruhen taideakatemiassa, jossa hänen opettajanaan oli muun muassa Adolf Schrödter. Ensimmäiset historiamaalauksensa hän teki vuoden 1865 Pariisin-matkansa yhteydessä. Sen jälkeen hän vietti kolme vuotta opiskelemalla Ranskassa ja Italiassa. Hänen varhaisiin töihinsä kuului myös Scheffelin teoksen Trompeter von Säkkingen kuvitus.Biographie: Anton von Werner Lebendiges Museum Online. Viitattu 4.7.2014.Nordisk familjebok (1921), s. 1265–1266 Runeberg.org. Viitattu 4.7.2014. Werner tutustui vuonna 1870 Preussin kruununprinssi Fredrik Vilhelmiin (tuleva Saksan keisari Fredrik III) ja seurasi vuosien 1870–1871 Ranskan–Saksan sodan aikana Saksan 3. armeijan esikunnanWerner, Anton Alexander von The Columbia Encyclopedia (2013), Ecyclopedia.com. Viitattu 4.7.2014. mukana taistelutoimia. Hänen tuolloin näkemänsä historialliset tapahtumat innoittivat myöhemmin monia hänen töitään. Hän oli läsnä Saksan keisarikunnan perustamistilaisuudessa, jota kuvaa myös hänen kuuluisin maalauksensa Saksan keisarikunnan julistaminen (1877). Muita samaa sotaa kuvanneita Wernerin maalauksia ovat muun muassa Moltke työhuoneessaan Versailles’ssa (1872), Panoraama Sedanista (1883), Sedanin antautumisneuvottelut (1885), Bismarckin tapaaminen Napoleon III:n kanssa, Sotavangit (1886), Kruununprinssi Fredrik kenraali Doayn ruumiin ääressä (1890) sekä Etappi Pariisin edustalla (1894). Hän sai myös tehtäväkseen suunnitella Berliinin Siegessäuleen Saksan sotilaallista voittoa kuvanneen lasimosaiikin, jonka toteutti Antonio Salviati. Werner toimi vuodesta 1875 kuolemaansa saakka Berliiniin perustetun uuden taidekorkeakoulun johtajana sekä Preussin taidekomission jäsenenä. Vuodesta 1895 hän oli myös Berliinin taiteilijayhdistyksen puheenjohtaja ja toimi erilaisissa Saksan taidehallinnon tehtävissä. Hän oli varsinkin keisari Vilhelm II:n uskottu, ja vaikutti tämän konservatiiviseen kulttuuripolitiikkaan. Werner toimi myös Hohenzollernien hovimaalarina ja maalasi kuvauksia erilaisista historiallisista ja poliittisista tapahtumista. Näiden töiden taiteellista arvoa on myöhemmin epäilty, mutta taitavan toteutuksensa ja suoranaiseen dokumentaariseen tarkkuuteen pyrkivän tyylinsä ansiosta niitä pidetään silti kiinnostavina. Joukossa on muun muassa vuoden 1878 Berliinin kongressia esittävä tunnettu ryhmäkuva. Werner maalasi myös muotokuvia, alttaritauluja ja seinämaalauksia. Hän sai todellisen salaneuvoksen arvonimen. ==Lähteet== ==Aiheesta muualla== *Anton von Werner Kaiserin Friedrich Luokka:Saksalaiset taidemaalarit Luokka:Vuonna 1843 syntyneet Luokka:Vuonna 1915 kuolleet Luokka:Historiamaalarit
Luettelo belgialaisten kuninkaista

Tämä on luettelo belgialaisten kuninkaista. Belgialaisten kuningas on Belgian valtionjohtaja ja kansalaisten hallitsijoina aina vuodesta 1831 lähtien. == Belgian kuninkaat == === Kuninkaat === ==== Saksi-Coburg-Gotha-hallitsijasuku ==== Monarkki Monarkki Valtakausi Syntynyt Puoliso(t) Kuollut Leopold I 21. heinäkuuta 1831 – 10. joulukuuta 1865 16. joulukuuta 1790 Coburg Laeken Leopold II 17. joulukuuta 1865 – 17. joulukuuta 1909 9. huhtikuuta 1835 Bryssel Marie Henriette Anne von Habsburg-Lothringen Laeken Albert I 23. joulukuuta 1909 – 17. helmikuuta 1934 8. huhtikuuta 1875 Bryssel Elisabeth Gabrielle Valérie Marie Wittelsbach Marche-les-Dames, Belgia Leopold III 23. helmikuuta 1934 – 16. heinäkuuta 1951 (luopui kruunusta) 3. marraskuuta 1901 Bryssel Woluwe-Saint-Lambert Baudouin I 17. kesäkuuta 1951 – 9. elokuuta 1993 7. syyskuuta 1930 Laeken Motril, Espanja Albert II 9. elokuuta 1993 – 21. heinäkuuta 2013 (luopui kruunusta) Bryssel Paola Ruffo di Calabria Philippe 21. heinäkuuta 2013 – Laeken Mathilde d’Udekem d’Acoz ==== Sijaishallitsijat ==== * 1830–1831: Erasme Louis Surlet de Chokier, belgialainen poliitikko. * 1944–1950: Flanderin kreivi Kaarle, Leopold III:n veli. == Lähteet == == Aiheesta muualla == * Belgia kuninkaat